



RAPORT DE SPECIALITATE
privind proiectul de hotărâre privind aprobarea dezmembrării în două loturi a terenului situat în intravilanul Satului Negoești, Cvartal 24, Parcela 3, număr cadastral 22101

Subsemnata, Rodica DUMITRESCU, Inspector în Compartimentul urbanism, cadastru și agricultură al Aparatului de specialitate al Primarului Comunei Șoldanu:
Văzând:
· Proiectul de hotărâre nr. 29 din 14.04.2022 privind aprobarea dezmembrării în două loturi a terenului situat în intravilanul Satului Negoești, Cvartal 24, Parcela 3, număr cadastral 22101;
· Referatul de aprobare nr. 2346 din 14.04.2022, prin care arată necesitatea dezmembrării în două loturi a terenului situat în intravilanul Satului Negoești, Cvartal 24, Parcela 3, număr cadastral 22101.
Verificând conformitatea cu prevederile: 
· art. 25 din Legea cadastrului și a publicității imobiliare nr. 7/1996, republicată cu modificările și completările ulterioare;
· art. 23 lit. h), art. 132, alin. (1) respectiv art. 135 alin. (1), lit. a) și alin (3) din Ordinul nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
· art. 879 din Legea nr. 287/2009 privind Codul civil, cu modificările și completările ulterioare;
· art. 269 din Legea nr. 134/2010 privind Codul de procedură civilă, cu modificările și completările ulterioare;
· art. 129, alin. (2), lit. c), art. 139, alin. (3), lit. g), art. 196, alin. (1), lit. a), art. 197, art. 287, lit. b) și art. 243, alin. (1), lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare. 
Luând în considerare:
· poziția nr. 17 din anexa nr. 43 privind Inventarul bunurilor care alcătuiesc domeniul public al Comunei Șoldanu, Judeţul Călăraşi, însușit prin Hotărârea Consiliului Local al Comunei Șoldanu nr. 15 din 27.08.1999 şi atestat prin Hotărârea Guvernului nr. 1349/2001, modificată şi completată prin Hotărârea Guvernului nr. 1303/2011;
· Încheierea de intabulare, emisă de BCPI Oltenița cu nr. 3950 în 11.02.2021 pentru imobilul cu nr. cadastral 22101;
· Referatul de admitere emis de O􀀾ciul de Cadastru și Publicitate Imobiliară Călărași cu nr. 9878 din 06.04.2021 pentru dezmembrarea imobilului cu număr cadastral 22101 în două loturi;
· Certificatul de urbanism nr. 14 din 14.04.2022 emis de Primăria Comunei Șoldanu în scopul „Dezmembrare teren intravilan, în suprafață totală de 535,00 mp, număr cadastral 22101, în două loturi și acte notariale”.
Ținând cont de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit.a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a iniţiat Proiectul de hotărâre privind aprobarea dezmembrării în două loturi a terenului situat în intravilanul Satului Negoești, Cvartal 24, Parcela 3, număr cadastral 22101.
Considerând proiectul de hotărâre elaborat ca fiind legal, necesar şi oportun, pe cale de consecinţă propun Consiliului Local al Comunei Șoldanu aprobarea acestuia în forma prezentată.   
Inspector,
Rodica DUMITRESCU
		


